61986O0201(01)
ΔΙΆΤΑΞΗ ΤΟΥ ΔΙΚΑΣΤΗΡΊΟΥ ( έκτο τμήμα )
της 6ης Φεβρουαρίου 1990 (
*1
)
Στην υπόθεση C-201/86,
Εταιρία Spie-Batignolles, με έδρα το Puteaux (Γαλλία), εκπροσωπούμενη από τον Jean-Louis Delvolvé και, κατά την έγγραφη διαδικασία, από τον Christophe Deveau, δικηγόρους Παρισίων, με αντίκλητο στο Λουξεμβούργο τον δικηγόρο Jacques Loesch, 8, rae Zithe,
ενάγουσα,
κατά
Επιτροπής των Ευρωπαϊκών Κοινοτήτων, εκπροσωπούμενης από τη νομική της σύμβουλο Marie-José Jonczy, με αντίκλητο στο Λουξεμβούργο τον Γεώργιο Κρεμλή, μέλος της νομικής της υπηρεσίας, Centre Wagner, Kirchberg,
καθής,
που έχει ως αντικείμενο να αναγνωριστεί η εξωσυμβατική ευθύνη της Επιτροπής, δυνάμει των άρθρων 178 και 215, εδάφιο 2, της Συνθήκης της Ρώμης, λόγω υπαιτίων πράξεων των υπηρεσιών της των επιφορτισμένων με την εκτέλεση των προγραμμάτων ETA αριθ. 4.100.043.43.14 και ETA αριθ. 4.100.041.94.26 που αφορούν δύο συμβάσεις δημοσίων έργων για την κατασκευή δύο συνεχών οδών από Kigali έως Butare και από Butare έως τα σύνορα της Ρουάντα με το Μπουρούντι, που συνήφθησαν μεταξύ της Δημοκρατίας της Ρουάντα και της επιχειρήσεως Spie-Batignolles,
ΤΟ ΔΙΚΑΣΤΗΡΙΟ (έκτο τμήμα),
συγκείμενο από τους Κ. Ν. Κακούρη, πρόεδρο τμήματος, Τ. Koopmans, G. F. Mancini, T. F. O'Higgins και Diez de Velasco- δικαστές,
γενικός εισαγγελέας: W. Van Gerven
γραμματέας: J.-G. Giraud
αφού άκουσε τον γενικό εισαγγελέα,
εκδίδει την ακόλουθη
Διάταξη
1
Με έγγραφο που κατέθεσε στη γραμματεία του Δικαστηρίου στις 22 Ιανουαρίου 1990, η ενάγουσα γνωστοποίησε στο Δικαστήριο, κατά το άρθρο 78 του κανονισμού διαδικασίας, ότι παραιτείται από την αγωγή της.
2
Με έγγραφο που κατέθεσε στη γραμματεία του Δικαστηρίου στις 31 Ιανουαρίου 1990, η Επιτροπή των Ευρωπαϊκών Κοινοτήτων έλαβε υπό σημείωση την παραίτηση και ζήτησε, κατά το άρθρο 69, παράγραφος 4, του κανονισμού διαδικασίας του Δικαστηρίου, να καταδικαστεί η ενάγουσα στα δικαστικά έξοδα.
3
Κατά το άρθρο 69, παράγραφος 4, του κανονισμού διαδικασίας, ο παραιτούμενος διάδικος καταδικάζεται στα δικαστικά έξοδα. Δεδομένου ότι η ενάγουσα παραιτήθηκε, πρέπει να καταδικαστεί στα δικαστικά έξοδα.
Για τους λόγους αυτούς
ΤΟ ΔΙΚΑΣΤΗΡΙΟ (έκτο τμήμα)
διατάσσει:
1)
Διαγράφει την υπόθεση C-201/86 από το πρωτόκολλο του Δικαστηρίου.
2)
Καταδικάζει την ενάγουσα στα δικαστικά έξοδα.
Λουξεμβούργο, 6 Φεβρουαρίου 1990.
Ο γραμματέας
J.-G. Giraud
Ο πρόεδρος του έκτου τμήματος
Κ. Ν. Κακούρης
(
*1
)	Γλώσσα διαδικασίας: η γαλλική.